Sony lansează Spatial Reality, monitorul 3D la care nu ai nevoie de ochelari speciali.
Sony lansează primul monitor 3D la care nu ai nevoie de ochelari speciali. Senzorii monitorului îți urmăresc ochii pe cele trei dimensiuni. Imaginea 3D se păstrează chiar dacă miști capul în fața monitorului.
Sony a prezentat oficial monitorul Spatial Reality. Acum îți poți vedea ideile prinzând viață în trei dimensiuni. Monitorul are senzori ultra-rapizi care-ți urmăresc mișcările ochilor pe orizontală, pe verticală, dar și în adâncime. Micro-lentilele de pe suprafața monitorului generează imagini atât pentru ochiul stâng cât și pentru cel drept.Su Morimoto, designer de produs: "Când îmi verific design-ul, de multe ori modific unghiul luminii ca să verific texturile. Îmi înclin capul când privesc lucrurile și e uimitor cât de precis redă monitorul mișcările naturale."Sigur, această tehnologie vine cu un preț: 5.000 de dolari. Însă directori de creație, designeri sau ingineri au fost fascinați de ceea ce poate face această tehnologie.Andrew Proctor, director de creație: "Să văd așa ceva a fost cumva hipnotic și incredibil. Nu e un cadru, e mai degrabă o fereastră."Tatsuhito Aono, inginer mecanic: "Deși e doar o imagine pe ecran, am simțit o nouă realitate, ca o prezență fizică.".